turjo4nis/wikipedia-bn-dump-20250701 huggingface dataset:
অভিকর্ষ পর্বত

অভিকর্ষ পর্বত বা মহাকর্ষ পর্বত () বা চুম্বকিত পর্বত () নামেও পরিচিত, অনেকে রহস্যময় পর্বত বা রহস্যময় স্থান হিসেবে অভিহিত করে থাকেন, এমন কিছু স্থান যেখানে পরিপার্শ্বিক দৃশ্যপট এমন একটি দৃষ্টি বিভ্রম সৃষ্টি করে যাতে একজন দর্শকের কাছে ঐ স্থানের একটি নিম্মমুখি ঢাল বিশিষ্ট রাস্তাকে উর্ধ্বমুখি ঢালু মনে হতে থাকে। এসকল স্থানে নিষ্ক্রিয় গিয়ারে রাখা কোন গাড়ি আপনা আপনি চলতে থাকে এতে চালক বা দর্শকের কাছে গাড়িটি উঁচু রাস্তা বেয়ে উঠে যাচ্ছে বলে মনে হয় অথবা রাস্তায় পানি ঢালা হলে তা গড়িয়ে উঁচু রাস্তায় উঠছে বলে মনে হয়।

পৃথিবীতে এই ধরনের প্রায় একশটির মত স্থান রয়েছে। অনেক দেশে এই ধরনের স্থানকে অতিপ্রাকৃত ঘটনা হিসেবে বিবেচনা করা হয়। যেমন সৌদি আরবে মদীনায় এই ধরনের একটি স্থানের নামকরণ করা হয়েছে ওয়ারী আল জ্বীন (জ্বীনদের এলাকা)
অনেকে মনে করে থাকেন এই সকল স্থানের নিচে বৃহদাকার চুম্বক ক্ষেত্রের কারণে এমনটা ঘটে। তবে প্রকৃতপক্ষে তা সঠিক কারণ নয়।

ব্যাখ্যা 
পদার্থবিজ্ঞানীদের মতে এবং জিপিএস ব্যবহার করে প্রাপ্ত তথ্য অনুযায়ী নিশ্চিত হয়া সম্ভব হয়েছে যে এই ধরনের বিভ্রম পরিপার্শ্বিক দৃশ্যপটের কারণেই হয়ে থাকে।আশেপাশের গাছপালা, ঢালু এলাকা, আঁকাবাঁকা দিগন্ত রেখা বা বাঁধাগ্রস্ত দৃষ্টিসীমার কারণে মানব চোখ ঐ এলাকার ঢাল নির্ণয়ের জন্য কোন প্রসঙ্গকাঠামো খুজে পায় না ফলে মস্তিষ্কে এমন অনুভূতি সৃষ্টি হয় যাতে ঐ এলাকাটিকে উর্দ্ধমুখি ঢালু বলে মনে হয় ।
আপাতদৃষ্টিতে এইসকল এলাকার ঘটনাসমূহকে মহাকর্ষ সূত্রের বিপরীত ঘটনা মনে হলেও প্রকৃতপক্ষে এই ঘটনা পদার্থবিজ্ঞানের কোন সূত্রকে লঙ্ঘন করে না।

তথ্যসূত্র 

 
দৃষ্টিবিভ্রম
দি ইনস্টিটিউট অব চার্টার্ড একাউন্ট্যান্টস অব বাংলাদেশ

দি ইনস্টিটিউট অব চার্টার্ড একাউন্ট্যান্টস অব বাংলাদেশ (আইসিএবি) হলো বাংলাদেশে পেশাজীবী হিসাববিজ্ঞানীদের জাতীয় সংস্থা। এই প্রতিষ্ঠানটিতে প্রায় ১,৯৩৮ জন সদস্য রয়েছে।

প্রতিষ্ঠা ও প্রশাসনিক মন্ত্রণালয় 
এই প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড একাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়। বর্তমানে গণপ্রজাতন্ত্রী বাংলাদেশ সরকারের বাণিজ্য মন্ত্রণালয়টি এ সংস্থার প্রশাসনের দায়িত্বে নিয়োজিত। বাংলাদেশে হিসাববিজ্ঞান পেশার গুনগত মান, পেশাগত নৈতিকতা, উন্নয়ন, প্রশিক্ষণ, প্রসার ও রক্ষনাবেক্ষনে প্রতিষ্ঠানটি দীর্ঘ চল্লিশ বছর ধরে কাজ করে আসছে।

লক্ষ্য ও উদ্দেশ্য 
ইনস্টিটিউট অফ চার্টার্ড একাউন্ট্যান্টস অফ বাংলাদেশ-এর মূল লক্ষ্য জটিল বৈশ্বিক অর্থনীতির প্রেক্ষিতে বাংলাদেশের আর্থিক অবস্থা অণুধাবন এবং তদনুযায়ী প্রতিষ্ঠানের সদস্যদেরকে (সনদপ্রাপ্ত হিসাববিজ্ঞানী) প্রস্তুত করে তোলা। এ জন্য এ প্রতিষ্ঠানটি কিছুটা দীর্ঘ তবে অত্যন্ত ফলপ্রসূ শিক্ষা ও প্রশিক্ষণ প্রদানের মাধ্যমে উচ্চতর দক্ষতাসম্পন্ন চার্টার্ড একাউন্ট্যান্ট তৈরি করে থাকে। আইসিএবি কর, ব্যবসায় সংক্রান্ত আইন ও তৎসংশ্লিষ্ট ব্যাপারে সরকারকে প্রয়োজনীয় পরামর্শ প্রদান এবং পারস্পারিক সহযোগীতার পরিবেশ সৃষ্টিতে গুরুত্বপূর্ণ ভূমিকা পালন করে। এছাড়াও এ প্রতিষ্ঠানটি দক্ষ চার্টার্ড একাউন্ট্যাটের ক্রমবর্ধমান চাহিদা পূরণ এবং বিবিধ গবেষণা ও সুগভীর অণুধ্যান পরিচালনা করে সেগুলো হিসাববিজ্ঞান পেশার সংশ্লিষ্ট ক্ষেত্রে প্রয়োগ করে থাকে।

আইসিএবি-এর মূল উদ্দেশ্য হলো বাংলাদেশের হিসাববিজ্ঞান পেশার উন্নতি, সমৃদ্ধি ও সমন্বয় সাধনে নেতৃত্ব দান, যাতে করে এ পেশায় নিয়োজিত ব্যক্তিবর্গ জনকল্যাণে উচ্চ মানের সেবা প্রদান করতে পারে।

আঞ্চলিক কার্যালয়সমূহ 
বাংলাদেশের রাজধানী ঢাকা ও বন্দর নগরী চট্টগ্রামে আইসিএবি-এর আঞ্চলিক কার্যালয় রয়েছে। এছাড়া, যুক্তরাজ্যের লন্ডন ও কানাডার অন্টারিওতে এ সংস্থাটির একটি করে কার্যালয় বর্তমান আছে।

সদস্যপদ ও বিভিন্ন চুক্তি স্বাক্ষর সংক্রান্ত তথ্যাদি  

এ প্রতিষ্ঠানটি নিম্নোক্ত সংস্থাগুলির সদস্য:

 ইন্টারন্যাশনাল ফেডারেশন অব একাউন্ট্যান্টস (The International Federation of Accountants or IFAC)
 ইন্টারন্যাশনাল একাউন্টিং স্ট্যান্ডার্ডস বোর্ড  (The International Accounting Standards Board or IASB)
 দ্যা কনফেডারেশন অব এশিয়ান অ্যান্ড প্যাসিফিক একাউন্ট্যান্টস (The Confederation of Asian and Pacific Accountants or CAPA)
 সাউথ এশিয়ান ফেডারেশান অব একাউন্ট্যান্টস (The South Asian Federation of Accountants or SAFA)
 এশিয়া ওশেনিয়া ট্যাক্স কনসাল্ট্যান্টস অ্যাসোসিয়েশন (The Asia Oceania Tax Consultants' Association or AOTCA)

এছাড়াও এ প্রতিষ্ঠানটি ২৬শে অক্টোবর, ২০১০ তারিখে ইনস্টিটিউড অফ চার্টাড একাউন্ট্যান্টস অফ ইংল্যান্ড অ্যান্ড ওয়েলসে্‌র (The Institute of Chartered Accountants of England and Wales or ICAEW) সাথে একটি সমঝোতার স্মারকলিপি (Memorandum of Understanding) স্বাক্ষর করেছে।

তথ্যসূত্র

বহিঃসংযোগ 
 

১৯৭৩-এ প্রতিষ্ঠিত
বাংলাদেশে হিসাববিজ্ঞান
বাণিজ্য মন্ত্রণালয় (বাংলাদেশ)
১৯৭৩-এ বাংলাদেশে প্রতিষ্ঠিত
ঢাকা ভিত্তিক সংগঠন
পানিকাটা পাখি

লম্বা ঠোট, লম্বা গলা ও লম্বা গলাবিশিষ্ট যেসব পাখি পানি কেটে বা পানি ভেঙে চলাচল করে তাদেরকে পানিকাটা পাখি বলে। ইংরেজিতে এদের বলে wading birds; উত্তর আমেরিকায় এদের ডাকা হয় shorebirds নামে। অধিকাংশ পানিকাটা পাখিই কারাড্রিফর্মিস বর্গের অন্তর্ভুক্ত। এছাড়া বক, হাড়গিলা, মদনটাক, শামুকখোল, কাস্তেচরা প্রভৃতি পাখিও পানিকাটা পাখি নামে পরিচিত। মূলত উপকূল, নদীতীর, জলাভূমি, তৃণভূমি, বালুময় চর ও কাদাভূমিতে এদের দেখা যায়।

গোত্রসমূহ 
 উপবর্গ Scolopaci
 গোত্র Scolopacidae: snipe, sandpipers, phalaropes, and allies
 উপবর্গ Thinocori
 গোত্র Rostratulidae: রাঙাচ্যাগা
 গোত্র Jacanidae: পিপি
 গোত্র Thinocoridae: বীজচ্যাগা
 গোত্র Pedionomidae: সমভূমির পানিকাটা
 উপবর্গ Chionidi
 গোত্র Burhinidae: মোটাহাঁটু
 গোত্র Chionididae: sheathbills
 গোত্র Pluvianellidae: Magellanic Plover
 উপবর্গ Charadrii
 গোত্র Ibidorhynchidae: কাস্তেঠুঁটি
 গোত্র Recurvirostridae: উল্টোঠুঁটি ও ঠেঙ্গি
 গোত্র Haematopodidae: ঝিনুকমার
 গোত্র Charadriidae: জিরিয়া ও টিটি

তথ্যসূত্র 

পানিকাটা পাখি
পাখির সাধারণ নাম
রেনডরি

জাপানি মার্শাল আর্টে ব্যবহৃত একটি শব্দ যা ফ্রি-স্টাইল অনুশীলন বোঝায়।

জুডোতে 
শব্দটি ১৯৩২ সালে লস এঞ্জেলেস অলিম্পিক গেমসে একটি বক্তৃতায়, জুডোর প্রতিষ্ঠাতা জিগরো কানো বলেন "রেনডরি", যার অর্থ "মুক্ত ব্যায়াম", যেটি প্রকৃত প্রতিযোগিতার অবস্থার অধীনে চর্চা করতে হয়। এটি নিক্ষেপ, শ্বাসরুদ্ধ, প্রতিপক্ষকে নিচে ধারণ এবং নমন বা তার বাহু বা পায়ে মোচড় অন্তর্ভুক্ত করে। দুই জন প্রতিপক্ষ একে অপরকে আঘাত না করে এবং জুডোর নিয়ম মেনে খেলবে, এটাই মূল লক্ষ্য।

কেনডোতে 
কেনডোতে "জিগেইকো" মানে প্রতিযোগিতায় "বন্ধুত্বপূর্ণ" মুক্ত যুদ্ধ, কিন্তু পয়েন্ট গণনা হবেনা।

আরও দেখুন 
 কাতা

তথ্যসূত্র

বহিঃসংযোগ 

 Judo Information Site
 YouTube: Randori In Tenshin Aikido

জুডো
আকিদো শর্তাবলী এবং নীতিমালা
জাপানি মার্শাল আর্ট শর্তাবলী
আইকিদো
জাপানি মার্শাল আর্ট
প্রশিক্ষণ
থাই চি

থাই চি, যার পূর্ণনাম থাই চি ছুয়ান, এক ধরনের গৃহাভ্যন্তরীণ চীনা সমরকলা, যেটি প্রশিক্ষণ ও স্বাস্থ্য উভয়ের জন্য অনুশীলন করা হয়।

নাম 
থাই চি ছুয়ান নামটি তিনটি চীনা অক্ষরের সমন্বয়ে গঠিত:
(চীনা লিপি - ওয়েড-জাইলস / ফিনিন - অর্থ)
 太 - থাই - সর্বোচ্চ, শ্রেষ্ঠ, মহান
 极 - চি - চরম, চূড়ান্ত
 拳 - ছুয়ান - মুষ্টি, মুষ্টিযুদ্ধ

তথ্যসূত্র 

 
চীনা সমরকলা
ছিকুং
চীনা অসিচালননৈপুণ্য
ধ্যান
মোবিল

মোবিল, পূর্বে সোকোনি-ভ্যাকুয়াম অয়েল কোম্পানি নামে অতি পরিচিত, ছিল একটি প্রধান আমেরিকান তেল কোম্পানি যা ১৯৯৯ সালে এক্সনের সাথে যুক্ত হয়ে এক্সনমোবিলে পরিণত হয়। আজ মোবিল একটি যৌথ কোম্পানির প্রধান ব্র্যান্ডের নাম, পাশাপাশি এখনও কখনও কখনও তাদের নিজস্ব দোকানসহ গ্যাস স্টেশন দেখা যায়। ফেয়ারফ্যাক্স কাউন্টি, ভার্জিনিয়াতে, এর প্রাক্তন সদর দপ্তরে বর্তমানে এক্সনমোবিলের ডাউনস্ট্রিম সদর দপ্তর হিসেবে ব্যবহৃত হয়।

ইতিহাস 
১৯১১ সালে স্ট্যান্ডার্ড অয়েল এর ভেঙ্গে যাওয়ার পর স্ট্যান্ডার্ড অয়েল কোম্পানি অব নিউ ইয়র্ক বা সোকোনি গঠিত হয়। ১৯২০ সালে কোম্পানিটি মোবিলঅয়েল নামে রেজিস্টার্ড হয়। ১৯৩১ সালে সোকোনি ভ্যাকুয়াম অয়েলের সাথে যুক্ত হয়।

তথ্যসূত্র

বহিঃসংযোগ 
 Exxon Mobil Corporate Website
 Mobil Official Website
 Mobil Industrial Official Website

১৯২০-এর আমেরিকান রেডিও প্রোগ্রাম
মার্কিন মার্কা
মার্কিন যুক্তরাষ্ট্রের মোটরগাড়ি কোম্পানি
মোটরগাড়ি জ্বালানীর ব্র্যান্ড
মার্কিন যুক্তরাষ্ট্রের রাসায়নিক কোম্পানি
১৯১১-এ প্রতিষ্ঠিত কোম্পানি
কানাডায় গ্যাস স্টেশন
বহুজাতিক কোম্পানি
অস্ট্রেলিয়ার তেল ও গ্যাস কোম্পানি
জার্মানির তেল কোম্পানি
মার্কিন যুক্তরাষ্ট্রের তেল কোম্পানি
মার্কিন যুক্তরাষ্ট্রের গ্যাস স্টেশন
মৌ হামিংবার্ড

মৌ হামিংবার্ড (বৈজ্ঞানিক নাম: Mellisuga helenae) Trochilidae (ট্রকিডি) গোত্র বা পরিবারের অন্তর্গত Mellisuga (মেলিসুগা) গণের অন্তর্গত এক প্রজাতির মৌপায়ী পাখি। পাখিটি কিউবার ঘন অরণ্যে দেখতে পাওয়া যায়। মাত্র ১ লক্ষ ৯ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা আশঙ্কাজনকহারে কমছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। এর ওজন ১.৬-২ গ্রাম এবং দৈর্ঘ্য ৫-৬ সেমি (২.০-২.৪ ইঞ্চি)। মৌ হামিংবার্ড বিশ্বের ক্ষুদ্রতম পাখি হিসেবে পরিচিত।

তথ্যসূত্র

বহিঃসংযোগ 

 Bee Hummingbird videos, photos & sounds on the Internet Bird Collection
 Bee Hummingbird photo gallery  VIREO
 Article with synopsis (with photos); Photo
 Avian Web - Bee Hummingbird
 ARKive Bee Hummingbird Fact File

মেলিসুগা
কিউবার পাখি
হামিংবার্ড
১৮৫০-এ বর্ণিত পাখি
জন সালস্টন

স্যার জন এডওয়ার্ড সালস্টন (; ২৭শে মার্চ, ১৯৪২ – ৬ই মার্চ ২০১৮) একজন ব্রিটিশ জীববিজ্ঞানী ও উচ্চশিক্ষায়তনিক ব্যক্তিত্ব ছিলেন। তিনি তাঁর সহযোগী সিডনি ব্রেনার এবং রবার্ট হর্ভিট্‌সের সাথে একত্রে ২০০২ সালে চিকিৎসাবিজ্ঞানে নোবেল পুরস্কার লাভ করেন। ক্যানোহ্যাবডাইটিস এলেগান্স নামক কেঁচোর কোষের বিকাশধারা (cell lineage) ও বংশাণুসমগ্র (genome) নিয়ে গবেষণাকর্মের স্বীকৃতি হিসেবে তাদেরকে এই পুরস্কার প্রদান করা হয়। তিনি যুক্তরাজ্যের ম্যানচেস্টার বিশ্ববিদ্যালয়ের ইনস্টিটিউট অভ সায়েন্স, এথিকস অ্যান্ড ইনোভেশন (বিজ্ঞান, নীতিশাস্ত্র ও উদ্ভাবন গবেষণা প্রতিষ্ঠান) নামক প্রতিষ্ঠানের প্রধান এবং মানব বংশাণুসমগ্র গবেষণার একজন নেতৃস্থানীয় গবেষক ছিলেন।
সালস্টন সাধারণ জনগণের স্বার্থে বিজ্ঞানের প্রয়োগের পক্ষে ছিলেন। তিনি বৈজ্ঞানিক তথ্যাদিতে জনগণের প্রবেশাধিকার উন্মুক্ত করে দেওয়ার পক্ষে এবং বংশাণুর কৃতিস্বত্ব সৃষ্টি ও বংশাণুগত প্রযুক্তির বেসরকারীকরণের বিপক্ষে মত দেন।

জীবনী 
সালস্টন কেমব্রিজ বিশ্ববিদ্যালয় থেকে ১৯৬৩ সালে ব্যাচেলর অব আর্টস এবং ১৯৬৬ সালে পিএইচডি ডিগ্রি অর্জন করেন।

তথ্যসূত্র

বহিঃসংযোগ 
 John Sulston biography from the Wellcome Trust
 John Sulston: Nobel Prize in Physiology or Medicine 2002 
 Portraits of John Sulston  from the National Portrait Gallery (United Kingdom)
 John Sulston profile from Channel4 
 John Sulston profile from BBC4 
 Freeview Video of Fredrick Sanger in conversation with John Sulston by the Vega Science Trust

১৯৪২-এ জন্ম
২০১৮-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ব্রিটিশ নোবেল বিজয়ী
ইংরেজ নোবেল বিজয়ী
ব্রিটিশ মানবতাবাদী
কেমব্রিজ বিশ্ববিদ্যালয়ের উচ্চশিক্ষায়তনিক ব্যক্তিত্ব
ম্যানচেস্টার বিশ্ববিদ্যালয়ের উচ্চশিক্ষায়তনিক ব্যক্তিত্ব
নাইটস ব্যাচেলর
রয়েল ইন্সটিটিউশন ক্রিসমাসের উপস্থাপক লেকচার্স
ওয়েলকাম ট্রাস্ট
রয়েল সোসাইটির সভ্য
ইংরেজ নাস্তিক
ইউরোপীয় আণবিক জীববিজ্ঞান সংস্থার সদস্য
পেমব্রোক কলেজ, কেমব্রিজের প্রাক্তন শিক্ষার্থী
কেমব্রিজ বিশ্ববিদ্যালয়ের শিক্ষক
এরিক এফ উইস্কাস

এরিক এফ উইস্কাস (জন্ম: ৮ জুন, ১৯৪৭) একজন মার্কিন জীববিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।

জন্ম ও শিক্ষাজীবন 
উইস্কাস ১৯৬৯ সালে নটরডেম বিশ্ববিদ্যালয় থেকে ব্যাচেলর অব সায়েন্স ডিগ্রি লাভ করেন। ১৯৭৪ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন।

পুরস্কার ও সম্মাননা 
 নোবেল পুরস্কার, (১৯৯৫)

তথ্যসূত্র

বহিঃসংযোগ 

১৯৪৭-এ জন্ম
জীবিত ব্যক্তি
মার্কিন জীববিজ্ঞানী
মার্কিন নোবেল বিজয়ী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন বংশাণুবিদ
চিকিৎসাবিজ্ঞানে নোবেল পুরস্কার বিজয়ী
ইয়েল বিশ্ববিদ্যালয়ের প্রাক্তন শিক্ষার্থী
মার্কিন নাস্তিক
ইউরোপীয় আণবিক জীববিজ্ঞান সংস্থার সদস্য
ডিউক বিশ্ববিদ্যালয়ের শিক্ষক
প্রিন্সটন বিশ্ববিদ্যালয়ের শিক্ষক
এডওয়ার্ড বি. লুইস

এডওয়ার্ড বি লুইস একজন মার্কিন জিনবিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
লুইস ১৯৩৯ সালে ইউনিভার্সিটি অব মিনেসোটা থেকে জীবপরিসংখ্যানে বিএসসি ডিগ্রি লাভ করেন। ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে জিনতত্ত্বে পিএইচডি এবং ১৯৪৩ সালে আবহাওয়াবিদ্যাইয় মাস্টার্স ডিগ্রি অর্জন করেন। ১৯৪৮ সালে ক্যালিফোর্নিয়া ইনস্টিটিউট অফ টেকনোলজিতে জীববিজ্ঞানের সহযোগী অধ্যাপক হিসেবে যোগদান করেন। ১৯৪৯ সালে সহযোগী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন।

তথ্যসূত্র 

১৯১৮-এ জন্ম
২০০৪-এ মৃত্যু
ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
ন্যাশনাল মেডেল অফ সাইন্স বিজয়ী
চিকিৎসাবিজ্ঞানে ওল্ফ পুরস্কার বিজয়ী
ক্যালিফোর্নিয়া ইনস্টিটিউট অব টেকনোলজির শিক্ষক
মার্কিন বংশাণুবিদ
মিনেসোটা বিশ্ববিদ্যালয়ের প্রাক্তন শিক্ষার্থী
রয়েল সোসাইটির বিদেশি সদস্য
আরব বাহিনী

আরব বাহিনী প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়। হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।

তথ্যসূত্র 

সৌদি আরবের সামরিক ইতিহাস
সিকান্দার রাজা

সিকান্দার রাজা বাট (; জন্ম: ২৪ এপ্রিল, ১৯৮৬) পাকিস্তানের পাঞ্জাব প্রদেশের শিয়ালকোটে জন্মগ্রহণকারী জিম্বাবুয়ের ক্রিকেটার। লোগান কাপে চমকপ্রদ ক্রীড়াশৈলী উপস্থাপনার মাধ্যমে জিম্বাবুয়ের নির্বাচকমণ্ডলীর দৃষ্টি আকর্ষণ করতে সক্ষম হন সিকান্দার বাট। ২০০১ সালে স্ব-পরিবারে জিম্বাবুয়ে অভিবাসিত হন। নাগরিকত্ব নিয়ে সমস্যার সৃষ্টি হলেও ২০১১ সালে এ সমস্যার সমাধান হয়।

খেলোয়াড়ী জীবন 
২০০৭ সালে জিম্বাবুয়ে দলের হয়ে খেলতে শুরু করেন। নর্দার্নসের পক্ষে প্রথম-শ্রেণীর ক্রিকেটে অভিষিক্ত হন তিনি। শুরুতে নর্দার্নসে হয়ে লিস্ট এ ক্রিকেটে অংশগ্রহণ করলেও পরবর্তীকালে ম্যাশোনাল্যান্ড ঈগলসে স্থানান্তরিত হন রাজা। ২০১০ সালে টুয়েন্টি২০ ক্রিকেটে সাউদার্ন রক্সের পক্ষে ডেজার্ট ভাইপার্স দলের বিপক্ষে অভিষেক ঘটান নিজেকে।

২০১১ সালের ক্রিকেট বিশ্বকাপের প্রাথমিক দলে ঠাঁই পেলেও চূড়ান্ত দলে ঠাঁই হয়নি তার। জিম্বাবুয়ের নির্বাচকমণ্ডলী প্রশিক্ষিত দলের সদস্যরূপে অস্ট্রেলিয়া এ ও দক্ষিণ আফ্রিকা দলের অংশগ্রহণে ত্রি-দেশীয় সিরিজে অন্তর্ভুক্ত করে। এর প্রধান কারণ ছিল, তার নাগরিক মর্যাদা ছিল না। সেপ্টেম্বর, ২০১১ সালে জিম্বাবুয়ের নাগরিকত্ব অর্জন করেন রাজা। ৩ মে, ২০১৩ তারিখে বাংলাদেশ দলের বিপক্ষে একদিনের আন্তর্জাতিক ক্রিকেটে অভিষিক্ত হন তিনি। ঐ খেলায় ৩ নম্বরে ব্যাটিংয়ে নেমে তিনি মাত্র ৩ রান সংগ্রহ করেছিলেন।

ওয়ানডে শতক

তথ্যসূত্র

বহিঃসংযোগ 
 BRMTaylor Profile
 CricketArchive Profile
 Cricinfo Profile

জিম্বাবুয়ীয় ক্রিকেটার
১৯৮৬-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
জিম্বাবুয়ের টুয়েন্টি২০ আন্তর্জাতিক ক্রিকেটার
জিম্বাবুয়ে জাতীয় ক্রিকেট দলের অধিনায়ক
পাকিস্তানি বংশোদ্ভূত ক্রীড়াবিদ
২০১৫ ক্রিকেট বিশ্বকাপের ক্রিকেটার
ম্যাশোনাল্যান্ডের ক্রিকেটার
নর্দার্নসের (জিম্বাবুয়ে) ক্রিকেটার
শিয়ালকোট থেকে আগত ক্রিকেটার
চট্টগ্রাম চ্যালেঞ্জার্সের ক্রিকেটার
করাচি কিংসের ক্রিকেটার
সাউদার্ন রক্সের ক্রিকেটার
লাহোর কালান্দার্সের ক্রিকেটার
পাঞ্জাব কিংসের ক্রিকেটার
কাশ্মীরি বংশোদ্ভূত পাকিস্তানি ব্যক্তি
গাজী গ্রুপের ক্রিকেটার
জিম্বাবুয়ীয় নির্বাচিত একাদশের ক্রিকেটার
পাকতিয়া প্যান্থার্সের ক্রিকেটার
পাঞ্জাবি বংশোদ্ভূত জিম্বাবুয়ীয় ব্যক্তি
নর্দাম্পটনশায়ারের ক্রিকেটার
ত্রিনবাগো নাইট রাইডার্সের ক্রিকেটার
টুয়েন্টি২০ আন্তর্জাতিকে হ্যাট্রিক লাভকারী
হোসে লুইস ব্রাউন

হোসে লুইস ব্রাউন (; জন্ম নভেম্বর ১১, ১৯৫৬) একজন প্রাক্তন আর্জেন্টিনীয় ফুটবল ডিফেন্ডার এবং বর্তমানে একজন কোচ। তিনি ১৯৮৬ বিশ্বকাপ জয়ী আর্জেন্টিনা দলের সদস্য ছিলেন।

খেলুড়ে ক্যারিয়ার 
হোসে লুইস ব্রাউন এস্তুদিয়ান্তেস দি লা প্লাতার যুব একাডেমীতে নিজের ক্যারিয়ার শুরু করেন। ১৯৭৫ সালে তার পেশাদার অভিষেক ঘটে। তিনি ১৯৮২ এবং ১৯৮৩ সালে আর্জেন্টিনীয় চ্যাম্পিয়নশিপ জয়ী দলের অধিনায়ক ছিলেন।

এস্তুদিয়ান্তেসে আটটি মৌসুম কাটানোর পর তিনি দেপোর্তিভো ইস্প্যানিয়োলে যোগ দেন। এরপর ১৯৮৫ সালে তিনি যোগ দেন বোকা জুনিয়র্সে। এরপর তিনি কলম্বীয় ক্লাব নাসিওনাল দি মেদেইন, ফরাসি ক্লাব স্তেদ ব্রেস্তোইস এবং স্পেনীয় ক্লাব রিয়াল মুর্সিয়ায় খেলেন। ১৯৮৯ সালে তিনি আর্জেন্টিনায় ফিরে আসেন এবং যোগ দেন রেসিং ক্লাব দি আভেয়ানেদায় এবং পরের বছর তিনি ফুটবল থেকে অবসর গ্রহণ করেন।

আর্জেন্টিনীয় জাতীয় দলের হয়ে তিনি ৩৬টি খেলায় মাঠে নামেন এবং একটি মাত্র গোল করেন। তার এই একমাত্র গোলটি ছিল ১৯৮৬ বিশ্বকাপের ফাইনালে পশ্চিম জার্মানির বিপক্ষে আর্জেন্টিনার প্রথম গোল, যে খেলায় আর্জেন্টিনা ৩–২ গোলের ব্যবধানে জয় লাভ করে। খেলার শেষ দিকে, তিনি তার ডান বাহুতে ইনজুরি আক্রান্ত হন, তবে খেলার শেষ মূহুর্ত পর্যন্ত তিনি মাঠে ছিলেন।

খেলোয়াড় হিসেবে অর্জিত শিরোপাসমূহ

তথ্যসূত্র 

১৯৫৬-এ জন্ম
আর্জেন্টিনীয় ফুটবলার
বোকা জুনিয়র্সের খেলোয়াড়
১৯৮৬ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
১৯৮৩ কোপা আমেরিকার খেলোয়াড়
১৯৮৭ কোপা আমেরিকার খেলোয়াড়
১৯৮৯ কোপা আমেরিকার খেলোয়াড়
আর্জেন্টিনীয় প্রথম বিভাগের খেলোয়াড়
লা লিগার খেলোয়াড়
আর্জেন্টিনীয় ফুটবল ম্যানেজার
ফুটবল ফুলব্যাক
রিয়াল মুর্সিয়ার ফুটবলার
লিগ ১-এর খেলোয়াড়
স্তাদ ব্রেস্তোয়া ২৯-এর খেলোয়াড়
আর্জেন্টিনীয় প্রবাসী ফুটবলার
২০১৯-এ মৃত্যু
আর্জেন্টিনার আন্তর্জাতিক ফুটবলার
ফ্রান্সে প্রবাসী ফুটবলার
স্পেনে প্রবাসী ফুটবলার
আলঝেইমার রোগ থেকে মৃত্যু
রেসিং ক্লাব আভেয়ানেদার খেলোয়াড়
আর্জেন্টিনীয় পুরুষ ফুটবলার
পুরুষ ফুটবল রক্ষণভাগের খেলোয়াড়
এস্তুদিয়ান্তেস লা প্লাতার ফুটবলার
সান্টা ক্রুজ দে তেনেরিফে

সান্টা ক্রুজ দে তেনেরিফে () হল কানারি দ্বীপপুঞ্জের সান্টা ক্রুজ দে তেনেরিফের প্রদেশের তেনেরিফের রাজধানী (সাথে লাস পালমাসেরও)। এর পূর্ণ নাম সান্টা ক্রুজ দে সান্টিয়াগো তেনেরিফে, কিন্তু সংক্ষেপে এটি সান্টা ক্রুজ নামে অতি পরিচিত।

এটি তেনেরিফের উত্তর-পূর্ব দিকে এবং আটলান্টিক মহাসাগরের আফ্রিকার উত্তর-পশ্চিম উপকূলের প্রায় ২১০ কিলোমিটার (১৩০ মাইল) দূরে অবস্থিত। ১৮৩৩ সালের দিকে স্পেনের আঞ্চলিক বিভাগ এবং ১৯২৭ সালে দিকে সান্টা ক্রুজ দে তেনেরিফের ক্যানারি দ্বীপপুঞ্জের একই রাজধানী ছিল। কিন্তু ১৯২৭ সালের একটি ফরমান জারি হয় যে ক্যানারি দ্বীপপুঞ্জের রাজধানী ভাগ করা হবে, যা এখন পর্যন্ত বদ্ধমান রয়েছে। যখন বিভিন্ন দেশসমূহ থেকে আসার ক্রুজ জাহাজ বন্দরটি অবস্থান নেয় এবং ইউরোপ, আফ্রিকা এবং আমেরিকার সাথে যোগাযোগের কেন্দ্রবিন্দু হয়, তখন বন্দরটি গুরুত্বপূর্ণ হয়ে ওঠে। শহরটি অভ্যন্তরীণ এবং ক্যানারি দ্বীপপুঞ্জের আন্ত-দ্বীপ যোগাযোগের জন্য কেন্দ্রস্থল হয়।

তথ্যসূত্র

বহিঃসংযোগ 

 অফিসিয়াল ওয়েবসাইট

স্পেনের শহর
ক্যানারি দ্বীপপুঞ্জ
১৪৯৪-এ প্রতিষ্ঠিত
আফ্রিকার রাজধানী
ক্যাম্প দে লেস কোর্তস্‌

ক্যাম্প দি লেস কোর্তস্‌ (), ছিল একটি স্টেডিয়াম, যার অবস্থান ছিল স্পেনের কাতালোনিয়া রাজ্যের বার্সেলোনা শহরে। ১৯৫৭ সালে ক্যাম্প ন্যুতে আসার আগ পর্যন্ত এটিকে বার্সেলোনার হোম স্টেডিয়াম হিসেবে ব্যবহার করা হত।

তথ্যসূত্র

বহিঃসংযোগ 
স্পেনের স্টেডিয়াম

ফুটবল ক্লাব বার্সেলোনা
স্পেনের ফুটবল মাঠ
বিশ্ব সাঁতার প্রতিযোগিতা

ফিনা বিশ্ব সাঁতার চ্যাম্পিয়নশিপ বা বিশ্ব সাঁতার প্রতিযোগিতা () সাঁতার, ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো জলক্রীড়ায় বিশ্ব প্রতিযোগিতাবিশেষ। এ বিভাগগুলো ফিনা কর্তৃক পরিচালিত। সকল জলক্রীড়া বিষয়গুলোই ৫০ মিটারের লং কোর্স পুলে অনুষ্ঠিত হয়ে থাকে।

এ প্রতিযোগিতাটি ১৯৭৩ সালে সর্বপ্রথম অনুষ্ঠিত হয়। শুরুতে প্রতি দুই বছর অন্তর অনুষ্ঠিত হলেও ১৯৭৮-১৯৯৮ সাল পর্যন্ত প্রতি চার বছর পরপর অনুষ্ঠিত হতো। ২০০১ সাল থেকে পুনরায় দুই বছর পরপর অনুষ্ঠিত হচ্ছে।

ক্রীড়া বিষয়সমূহ

সর্বকালের সেরা দলের পদক তালিকা 
১৯৭৩ থেকে ২০১১ পর্যন্ত সেরা দলগুলোর পদক তালিকা দেয়া হলো:

১.পূর্ব জার্মানি + পশ্চিম জার্মানি
২.রাশিয়া + সোভিয়েত ইউনিয়ন
৩.সার্বিয়া + সার্বিয়া ও মন্টেনিগ্রো + যুগোস্লাভিয়া
৪.চেক প্রজাতন্ত্র + চেকোস্লোভাকিয়া

বিষয়সমূহ 
নিম্নে উল্লেখকৃত নির্দিষ্ট বিষয় ব্যতীত প্রত্যেক বিভাগেই পুরুষ ও প্রমিলাদের বিভাগ রয়েছে।

ডাইভিং 
 ১ মিটার পুরুষ স্প্রিংবোর্ড
 ৩ মিটার পুরুষ স্প্রিংবোর্ড
 প্লাটফর্ম
 সিনক্রোনাইজড ৩  মিটার পুরুষ স্প্রিংবোর্ড
 সিনক্রোনাইজড প্লাটফর্ম

হাই ডাইভিং 
 ২৭ মিটার (কেবলমাত্র পুরুষ)
 ২০ মিটার (কেবলমাত্র প্রমিলা)

উন্মুক্ত সাঁতার 
 ৫ কিলোমিটার
 ১০ কিলোমিটার
 ২৫ কিলোমিটার

সুইমিং

সিনক্রোনাইজড সুইমিং 
(কেবলমাত্র প্রমিলাদের জন্য)
 একক
 দ্বৈত
 দলগত
 ফ্রি কম্বিনেশন

ওয়াটার পোলো 

 পুরুষদের প্রতিযোগিতা
 প্রমিলাদের প্রতিযোগিতা

তথ্যসূত্র

পাদটীকা

বহিঃসংযোগ 
 Swim Rankings results

সাঁতার প্রতিযোগিতা
বিশ্ব সাঁতার প্রতিযোগিতা
১৯৭৩-এ প্রতিষ্ঠিত পুনরাবৃত্ত ক্রীড়া ঘটনা
জলি রজার

জলি রজার (ইংরেজি: Jolly Roger) হল মড়া মানুষের মাথার খুলি এবং আড়াআড়ি ভাবে রক্ষিত দুটি হাড় সংবলিত একধরনের পতাকা যা জলদস্যুরা তাদের জাহাজের মাস্তুলে আক্রমণের পূর্ব মুহূর্তে ব্যবহার করত। বর্তমানে জলি রজার হিসেবে যেসব পতাকা চিহ্নিত করা হয় তা মূলত, একটি কালো ক্ষেত্রের উপর মানুষের মাথার খুলি এবং খুলির নিচে দুটি দীর্ঘ হাড় আড়াআড়িভাবে (এক্স মার্ক) দেওয়া থাকে। এধরনের নকশার পতাকা কয়েকজন জলদস্যু ব্যবহার করত। তাদের মধ্যে, এডওয়ার্ড ইংল্যান্ড, ক্যাপ্টেন ব্ল্যাক স্যাম বেল্লামি ও জন টেইলর অন্যতম। এছাড়া অন্যান্য জলদস্যুরা তাদের নিজস্ব জলি রজার ব্যবহার করত। কিছু কিছু জলি রজার পতাকায় বালিঘর (Hourglass) ব্যবহার করা হত যা ১৭ থেকে ১৮ শতকের দিকে ইউরোপে মৃতদের প্রতীক হিসেবে চিহ্নিত ছিল। জনপ্রিয় সংস্কৃতিতে ব্যবহার বাদে, ১৭ ও ১৮ শতাব্দীর অধিকাংশ জলদস্যু জলি রজার হিসেবে শুধুমাত্র একটি কালো কাপড় বা লাল কাপড় ব্যবহার করত।

ঐতিহাসিকভাবে, এই পতাকাটি উড়ানো হতো শিকার জাহাজকে ভয় দেখানোর জন্য যাতে তারা কোন প্রকার যুদ্ধ ব্যতিরেকে আত্মসমর্পণ করে। এছাড়াও জলি রজার উড়ানোর আরো একটি উদ্দেশ্য হল, শিকার জাহাজের ক্রুদের (কর্মী) কাছে এই বার্তা পৌঁচ্ছে দেওয়া যে, জলি রজার টানানো জাহাজের আরোহীরা আউটল (আইনের দ্বারা দোষী সাবস্থ) এবং প্রচলিত আইনকানুনের প্রতি তাদের বিন্দু মাত্র শ্রদ্ধা নেই (যদিও সচরাচর জলদস্যু গ্রেফতার হলে তাদের ফাঁসিতে ঝুলানো হত)। শিকার জাহজটি পতাকা দেখে আত্মসমর্পণ করলে অধিকাংশ ক্ষেত্রেই জলদস্যুরা মালামাল লুট করে জাহাজের কর্মীদের ছেড়ে দিত। কিছু কিছু ঐতিহাসিকদের মতে, জাহাজকে ভয় দেখানোর জন্য প্রথমে কালো পতাকা ব্যবহার করা হত, যার অর্থ, আত্মসমর্পণ করলে শিকার জাহাজের কর্মীদের ক্ষমা করে দেওয়া হবে। কোন জাহাজ আত্মসমর্পণ না করলে তখন লাল পতাকা উড়ানো হত যার অর্থ, যুদ্ধ করে জলদস্যুরা জয়ী হলে অপর জাহাজের সব কর্মীকে হত্যা করা হবে।

গ্যালারি 
নিম্নের গ্যালারিতে ১৬৯৩ (থমাস টিউ-এর সময়কাল) থেকে ১৭২৪ (এডোয়ার্ড লু-এর সময়কাল) সাল পর্যন্ত জলদস্যুতা ও জলদস্যু সম্পর্কিত কাজে ব্যবহৃত পতাকা দেখানো হল।

তথ্যসূত্র

টিকাসমূহ 
 One account states that Horton, now Commander in Chief Submarines, was visiting at the time of Osiris return, and influenced the flotilla leader's decision.

উদ্ধৃতি

গ্রন্থপঞ্জি 
বই
 
 
 
 
 
 

জার্নাল এবং সংবাদ নিবন্ধ
 
 

ওয়েবসাইট
 
 
 

জলদস্যুতা
পতাকা
চিত্রলিপি
সামুদ্রিক পতাকা
মক্কার যুদ্ধ (১৯১৬)

মক্কার যুদ্ধ ১৯১৬ সালের জুন ও জুলাই মাসে ইসলামের পবিত্র শহর মক্কায় সংঘটিত হয়। ১০ জুন মক্কার শরিফ ও বনু হাশিম গোত্রের প্রধান হুসাইন বিন আলী উসমানীয় খিলাফতের বিরুদ্ধে এই শহরে বিদ্রোহের সূচনা করেন। মক্কার যুদ্ধ প্রথম বিশ্বযুদ্ধকালীন আরব বিদ্রোহের একটি অংশ ছিল।

পটভূমি 
হুসাইন বিন আলী এডেন থেকে আলেপ্পো পর্যন্ত একটি বিস্তৃত আরব রাষ্ট্র গঠনের ব্যাপারে পরিকল্পনা করেন। এ উদ্দেশ্যে তিনি ব্রিটিশদের সাহায্য চান। তার চার পুত্রকে তিনি এজন্য অনুপ্রাণিত করেন।

ঘটনাসমূহ 
১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।

এরপর অচলাবস্থার সৃষ্টি হয়। স্যার রেজিনাল্ড উইনগেট প্রশিক্ষিত মিশরীয় গানার সহযোগে সুদান থেকে জেদ্দার মধ্য দিয়ে দুটি কামান পাঠান। তারা তুর্কি দুর্গের দেয়াল ভেঙ্গে ফেলতে সক্ষম হয়। শরিফি বাহিনী আক্রমণ করে ও আত্মরক্ষাকারী সৈনিকরা বন্দী হয়। ৪ জুলাই তিন সপ্তাহ ধরে কঠোর প্রতিরোধের পর মক্কার শেষ তুর্কি প্রতিরোধ জিরওয়াল ব্যারাক আত্মসমর্পণ করে।

ফলাফল 
এটি ছিল উসমানীয় সাম্রাজ্যের পতনের সূচনা। সেসাথে এটিকে হাশেমি রাজ্যের সূচনা হিসেবেও ধরা হয়। মক্কা এই রাজ্যের রাজধানী ছিল। ধীরে ধীরে এটি উত্তর দিকে সম্প্রসারিত হয়। মধ্যপ্রাচ্যে এই যুদ্ধ গভীর ক্ষত রেখে গেছে। এরপর আরব রাষ্ট্রগুলো শক্ত ইউরোপীয় প্রভাবের অধীনে চলে আসে। উসমানীয় খিলাফত বিলুপ্ত হয় এবং ফিলিস্তিন ব্রিটিশ শাসনের অধীনে চলে আসে। পরবর্তীতে এখানে ইসরায়েল রাষ্ট্রের জন্ম হয়। মক্কার শরিফ হুসাইন বিন আলীকে প্রতিদ্বন্দ্বী সৌদিরা ক্ষমতাচ্যুত করে। ফলে শরিফ হুসাইনের ইয়েমেন থেকে সিরিয়া পর্যন্ত বিস্তৃত আরব রাষ্ট্রের স্বপ্ন অসম্পূর্ণ থেকে যায়।

আরও দেখুন 

 মদীনা অবরোধ

তথ্যসূত্র 
 History of the Arab Revolt (on King Hussein's website)
 Arab Revolt at PBS
 
 Lawrence, T. E. (1935). Seven Pillars of Wisdom. Doubleday, Doran, and Co.

মক্কা ১৯১৬
মক্কার ইতিহাস
মক্কা ১৯১৬
মক্কা ১৯১৬